Source: http://www.zbehy.sk/obecny-urad-1/matrika/urcenie-otcovstva-pred-alebo-po-narodeni-dietata-202sk.html
Timestamp: 2018-12-10 14:16:18+00:00
Document Index: 6725872

Matched Legal Cases: ['§85', '§90', '§94', 'súd ', 'Súd ', 'súd ']

Matrika - Určenie otcovstva pred alebo po narodení dieťaťa - Oficiálné stránky obce Zbehy
Matrika - Určenie otcovstva pred alebo po narodení dieťaťa
Určenie otcovstva pred alebo po...
Ako postupovať pri určení otcovstva ?
Otcovstvo k mal. dieťaťu je možné určiť nasledovnými spôsobmi:
1. Ak sa narodí dieťa v čase od uzavretia manželstva do uplynutia trojstého dňa po zániku manželstva, považuje sa za otca manžel matky (§85 Zákona o rodine). Uvedená právna domienka platí priamo zo zákona a teda nie je potrebný žiaden ďalší právny úkon smerujúci k určeniu otcovstva. V takomto prípade matrika ( v mieste narodenia dieťaťa) bez ďalších náležitostí zapíše ako otca dieťaťa manžela matky mal. dieťaťa aj v prípade, že je vo väzbe.
2. Ak rodičia mal. dieťaťa nežijú v manželskom zväzku, je možné otcovstvo k mal. dieťaťu určiť tzv. SÚHLASNÝM VYHLÁSENÍM OBOCH RODIČOV (§90 zákona o rodine ). Takéto vyhlásenie je možné vykonať pred matrikárom. Takýto spôsob určenia otcovstva prichádza do úvahy samozrejme vtedy,keď obaja rodičia s takýmto postupom súhlasia. V prípade, že jeden z rodičov sa nachádza vo väzbe, bude nevyhnutné dohodnúť ďalší postup priamo s vedením Ústavu na výkon väzby a matrikou.
Potrebné doklady: Platný občiansky preukaz matky a otca, Právoplatný rozsudok o rozvode matky ( ak je rozvedená).
Doba vybavenia: na počkanie, bez poplatku
Kontakt: Matričný úrad Gabriela Billová, tel. 037/ 779 38 12
3. Ak nedošlo k určeniu otcovstva žiadnym z vyššie uvedených spôsobov, môže dieťa, matka alebo muž, ktorý tvrdí, že je otcom navrhnúť, aby otcovstvo určil súd. Za otca sa bude považovať muž, ktorý s matkou dieťaťa súložil v čase od ktorého neprešlo do narodenia dieťaťa menej ako 180 a viac ako 300 dní, ak jeho otcovstvo nevylučujú závažné okolnosti (§94 Zákona o rodine). Tento spôsob určenia otcovstva sa využíva napríklad vtedy, keď k určeniu otcovstva súhlasným vyhlásením nemôže dôjsť z dôvodu, že domnelý otec dieťaťa odmieta otcovstvo k dieťaťu. V takomto prípade podáva návrh na súd matka dieťaťa a návrh smeruje proti domnelému otcovi. Súd v konaní ustanoví znalca, ktorí určí predpoklad otcovstva k mal. dieťaťu. Na takomto základe súd určí otcovstvo rozsudkom a na základe takéhoto rozhodnutia následne matrika vykoná zápis v matrike. Pokiaľ je domnelý otec vo väzbe, zabezpečuje jeho účasť na ústnom pojednávaní pred súdom ako aj korenšpondenciu s ním samotný súd.
Určenie otcovstva pred alebo po narodení dieťaťa 1
Dnes je pondelok, 10.12.2018, 15:16:18